Φιλίπ ντε Βιλιέ ντε λ' Ιλ-Αντάμ

Ο Φιλίπ Βιλιέ ντε λ' Ιλ-Αντάμ (Philippe de Villiers de L'Isle-Adam, 1464 – 21 Αυγούστου 1534) ήταν εξέχον μέλος του Ιπποτικού Τάγματος της Μάλτας στη Ρόδο και αργότερα στη Μάλτα. Έχοντας κατοχυρώσει τη θέση του Καθηγούμενου, εξελέγη Μέγας Μάγιστρος του Τάγματος το 1521.
Ήταν διοικητής του Τάγματος κατά τη διάρκεια της μακράς και αιματηρής Πολιορκίας της Ρόδου, επί του σουλτάνου Σουλεϊμάν Α', το 1522, όπου 600 ιππότες και 4500 στρατιώτες αντιστέκονταν για έξι μήνες σε μια εισβολή 200.000 ανδρών.L. Kinross, The Ottoman Centuries: The Rise and Fall of the Turkish Empire, 176 Τελικά, συνθηκολόγησε και ακολούθησε η αναχώρηση των ιπποτών στην Κρήτη, την Πρωτοχρονιά του 1523.

Συνέχισε να ηγείται του Τάγματος για αρκετά χρόνια, χωρίς όμως μια μόνιμη έδρα—πρώτα στο Ηράκλειο της Κρήτης, ύστερα στη Μεσσήνη της Σικελίας, αργότερα στο Βιτέρμπο της Ιταλίας και κατέληξε στη Νίκαια (1527-1529). Το 1530 ο Φιλίπ Βιλιέ ντε λ' Ιλ-Αντάμ έλαβε τα νησιά Μάλτα και Γκόζο όπως και το βορειοαφρικανικό λιμάνι της Τρίπολης, ως φέουδο για το Τάγμα, από τον αυτοκράτορα Κάρολο Ε' και εδραίωσε το Τάγμα που στο εξής έγινε γνωστό ως Ιπποτικό Τάγμα της Μάλτας. Το Τάγμα εγκαταστάθηκε στα νησιά την εποχή που το ασημένιο κλειδί της πόλης Μντίνα δόθηκε στον Μεγάλο Μάγιστρο, εγκαταστάθηκε στην παραλιακή πόλη Μπίργκου την οποία έκανε πρωτεύουσα, την οχύρωσε και οικοδόμησε ένα ανάκτορο. Τα σχέδια του Τάγματος μέχρι την μεγάλη πολιορκία της ίδιας της Μάλτας από τους Οθωμανούς 35 χρόνια αργότερα ήταν να ανακαταλάβουν τα Δωδεκάνησα.http://smom-za.org/grandmasters/44.htm

Ο Φιλίπ Βιλιέ ντε λ' Ιλ-Αντάμ πέθανε στη Μάλτα στις 21 Αυγούστου 1534.https://timesofmalta.com/articles/view/20111120/life-features/l-isle-adam.394724 Tάφηκε στο παρεκκλήσι της Αγίας Άννας του Καθεδρικού ναού τον Σαιντ Άντζελο στο Μπίργκου. Τα οστά του μεταφέρθηκαν τον 16ο αιώνα στην κρύπτη του Καθεδρικού ναού του Αγίου Ιωάννη στην Βαλέτα.https://books.google.gr/books?id=dSM_w4Q1sUwC&pg=PA62&redir_esc=y#v=onepage&q&f=false

Παραπομπές

Εξωτερικοί σύνδεσμοι



Κατηγορία:Μεγάλοι Μάγιστροι-Ηγεμόνες της Ρόδου